Pågående svindel: Ikke åpne falsk SMS fra Vegvesenet
Det er et pågående svindelforsøk på SMS der avsender utgir seg for å være Statens vegvesen. Den aktuelle SMS-en opplyser om at du har en utestående faktura som og oppfordrer til betaling. SVINDEL: – Dersom du mottar en SMS slik som på bildet er SMS-en falsk. Dette er et svindelforsøk og du må ikke åpne linken, sier Ole Grundetjern, som er leder for digital sikkerhet i Statens vegvesen.  Statens vegvesen blir i økende grad brukt som avsender av SMS-er og e-poster i svindelforsøk.   Phishing via SMS, såkalt SMiShing, blir stadig mer vanlig. Slike svindelmeldinger inneholder ofte en lenke til en nettside hvor svindlerne prøver å hente privat informasjon, slik som passord, kortinformasjon og personopplysninger.   Dette kan du gjøre  Dessverre er det lite Statens vegvesen kan gjøre for å unngå at kriminelle utgir seg for å være oss. 
SMS-er fra Statens vegvesen vedrørende ditt kjøretøy vil aldri inneholde en link. - SMS-er fra oss som inneholder link vil alltid føre til våre nettsider og aldri peke til eksterne aktører som eksempelet over, sier Grundetjern.  Et generelt tips er å se nøye på SMS-er og mailer før du klikker på en lenke. Svindlere blir stadig proffere, men som regel har vi aldri en link i SMS fra oss, og om oppfordringen til å gjøre en handling kommer uten sammenheng er det stor grunn til å tro at den er falsk.   Søk hjelp!    Om man likevel har vært uheldig å åpne linken bør eier av telefonen ta kontakt med politiet og banken umiddelbart for å varsle om hendelsen og be om hjelp mot ID-tyveri.   For å øke sikkerheten bør du endre passord på alle tjenester og nettsider du har besøkt med mobilen. 
Et svindelforsøk pågår via SMS hvor avsender poserer som Statens vegvesen. Svindlere ber om betaling av en påstått utestående faktura og prøver å hente private opplysninger. Dersom du mottar en slik SMS, oppfordres du til å kontakte politiet og banken umiddelbart.